એક જાડા અને મોટા વાસણ ની અંદર તેલ નાખી તેને ગરમ કરવા માટે ગેસ પર મૂકી દો. જ્યારે તેલ ગરમ થઈ જાય ત્યારે એક નાના ચમચા જેટલા રાજગરા ના દાણા આ તેલ ની અંદર નાખો. અને તેને સતત હલાવતા રહો. આવી રીતે તેને તળો. થોડી વાર માં જ રાજગરા ના દાણા ફૂલવા લાગશે. આમ બધા જ દાણા જ્યારે ફૂલી જાય ત્યારે તેને એક અલગ થી થાળીમાં કે પ્લેટ માં કાઢી લો. આવી રીતે બીજા રાજગરા ના દાણા ને પણ તેલ માં નાખી તળી લો. હવે એક ચાયણી લઈ આ તળેલા રાજગરા ના દાણા ને ચાળી લો. આ તળેલા રાજગરા ના દાણા હવે 3 કપ થઈ જશે. તમે જોશો કે જે દાણા તેલ માં તળ્યા ત્યારે જે ફૂલ્યા ના હતા તે બધા દાણા ચાયણી ની નીચે થી નીકળી જશે. જેને અલગ થી મૂકી દો. લાડવા બનાવવા માટે આ ફુલેલા રાજગરા ના દાણા નો ઉપયોગ કરવો.